De Toate Din Vechiul Bucuresti - Emanuel Badescu
\nEmanuel Bădescu (n. 25 august 1952, în orașul Corabia) este bibliotecar în cadrul Cabinetului de Stampe al Bibliotecii Academiei Române. Licențiat în istorie, a colaborat cu peste 1000 de articole la revistele Formula AS, Magazin Istoric, Lumea Magazin, Historia, Descoperă, la Ziarul de Duminică și la multe alte publicații. A publicat volumele 1 decembrie 1918 Alba Iulia–București, Imnurile naționale la români, Bucureștii sub Guvernul Vremelnicesc, Marele foc și alte povești din București. Este coautor al volumelor Scurtă istorie a Regalității în România, Nicolae Ionescu. Bucureștii de altădată, De la Vatican la Ierusalim, Bucureștii în vremea lui Carol I (lucrare premiată de Uniunea Scriitorilor), Conspirația Securității, Carol Popp de Szathmari, fotograful Bucureștilor.\n \nRmanuel Bădescu este un tezaur viu de istorie bucureșteană. Ar fi fost păcat ca nenumăratele sale articole despre București să se piardă, risipite în publicații. Volumul De toate din vechiul București este primul dintr-o serie de autor care va îngloba cele mai valoroase contribuții ale lui Emanuel Bădescu la cunoașterea în detaliu a istoriei Capitalei României. - Editura Vremea\n \nÎn anul 1980, Calea Victoriei mai păstra, în preajma bisericii Sf. Nicolae Tabacu (fosta Popa Cosma sau biserica de blestem), câteva rămășițe din vremea Podului Mogoșoaiei... O adevărată desfătare pentru ochii obosiți de aberații arhitectonice! Acest nucleu, numit cândva mahalaua Popii Cosma, considerat vetust de indivizii inculți, dar puternici, în mâinile cărora se află, de vreo șapte decenii, soarta patrimoniului Capitalei, este vinovat de aplecarea mea spre «vetust», spre «boierie», spre tot ceea ce moderniștii apreciază a fi caduc. - Emanuel Bădescu\n